text: Ny international gymnasielinie på vej til Esbjerg
  10 april 2014 kl. 14.00
  Der skal undervises på engelsk
  Alt tyder nu på at Esbjerg får et længe ventet ønske opfyldt.
  Regeringen er blevet enig om, at der skal oprettes flere internationale gymnasielinjer og her står Esbjerg forrest i køen oplyser Lotte Rod, der er undervisningsordfører for Radikale Venstre.
  Esbjerg har i forvejen en international skole for elever i folkeskolealderen og hvis det lykkedes at få en international gymnasielinie på Esbjerg Gymnasium, vil det kunne være med til at tiltrække og fastholde de mange arbejdspladser, der er i byens offshoreindustri.
  Dansk Folkeparti, der er en del af forligskredsen, har dog ikke givet endelig tilsagn til aftalen.
  